«Πράσινο» µινεστρόνε εξπρές
Μια ανοιξιάτικη εκδοχή της ιταλιάνικης σούπας.
30 ml ελαιόλαδο, το λευκό και τρυφερό πράσινο μέρος από 3 φρέσκα κρεμμυδάκια, 100 γρ. αρακάς (φρέσκο ή κατεψυγμένο), 4 - 5 σπαράγγια, καθαρισμένα και κομμένα στα 4, 100 γρ. χόρτα γλυκά, ψιλοκομμένα, 750 ml νερό (ή σπιτικό ζωμό, αν έχουμε), 50 γρ. κριθαράκι (ή άλλο μικρόσχημο ζυμαρικό), 2 κουτ. σούπας χυμό λεμονιού, αλάτι, πιπέρι, 2 κουτ. σούπας παρμεζάνα, τριμμένη
Για να φτιάξουμε «πράσινο» µινεστρόνε εξπρές, αρχικά σοτάρουμε, σε μια κατσαρόλα, στο ελαιόλαδο τα φρέσκα κρεμμυδάκια, μέχρι να μαλακώσουν ελαφρώς.Προσθέτουμε τον αρακά, τα σπαράγγια και τα γλυκά χόρτα.Ανακατεύουμε 1-2 φορές και προσθέτουμε το νερό (ή σπιτικό ζωμό, αν έχουμε).Όταν η σούπα πάρει βράση, προσθέτουμε το κριθαράκι και βράζουμε τη μινεστρόνε μέχρι να γίνει το ζυμαρικό.Ρίχνουμε τον χυμό λεμονιού και αλατοπιπερώνουμε. Σερβίρουμε, το «πράσινο» µινεστρόνε, σε μπολ πασπαλίζοντας με την τριμμένη παρμεζάνα.
Αρακάς,Κριθαράκι,Σπαράγγια